Hei, tervetuloa jälleen tutkimaan Jumalan Sanaa!
Tämä on sarjan neljäs jakso.
Tänään aiheena on "Opetuslapsi vai oman tien kulkija?"
Käsittelen loppuun ikuiset käskyt, joista olen puhunut viime jaksoissa.
Keskityn kysymykseen: Oletko opetuslapsi vai et?
Oletko opetuslapsi vai päättämätön?
Erittäin monet ihmiset sanovat itseään kristityiksi,
vaikka eivät ole päättäneet seurata Jeesusta kaikessa.
Jeesus sanoo Luuk. 14:33:ssa,
että se joka ei luovu kaikesta, ei voi olla Hänen opetuslapsensa.
Meidän pitää siis luopua oikeudestamme kaikkeen,
mitä meillä on.
Jumala tahtoo, että sanomme "ei" itsellemme, ja "kyllä" Hänelle,
ja päätämme olla opetuslapsia.
Samassa luvussa Jeesus sanoo,
että jos emme kanna ristiä, emme voi olla Hänen opetuslapsiaan.
Jeesus otti ristinsä sinä päivänä, kun kuoli.
Jumala pyytää meitä kuolemaan lihallemme ja omalle tahdollemme -
ja elämään Hänelle.
Jeesus ja apostolit saarnasivat Jumalan valtakunnasta -
aina mainiten samalla sanan "parannus".
Meidän täytyy luopua omasta elämästämme ja tahdostamme -
tullaksemme opetuslapsiksi.
Jos odotat Jumalan kirjoittavan sydämeesi, täyttävän sinut Hengellä,
johdattavan sinua ja antavan sinulle rauhan, ilon ja rakkauden,
Hän odottaa sinun sanovan: "Tapahtukoon Sinun tahtosi, Herra!"
Kysyn uudelleen: Oletko opetuslapsi vai päättämätön?
Rukoilen, että tämä ohjelma auttaa sinua päättämään seurata Jeesusta.
Aion viitata moniin raamatun- kohtiin käsitellessäni ikuisia käskyjä.
Ennen sitä laulan teille kirjoittamani hepreankielisen laulun.
Se on yksinkertainen, ehkä opit sen ulkoa.
"Rakastan sinua, koska Jeesus rakastaa sinua."
Juuri tultuani uskoon 37 vuotta sitten evankelioin Israelissa -
upean Jumalan miehen, Risto Santalan, kanssa.
Hän oli hengellinen isäni. Hän pääsi Herran luo viime vuonna.
Hän sanoi minulle viimeisessä keskustelussamme:
"Pidä huolta siitä, että laulat!" Tottelen siis hengellistä isääni.
Haluan laulaa tämän laulun:
"Ani ohev otach, biglal Jeshua Hamashiach ohev otach".
Rakastan sinua,
koska Jeshua Messias rakastaa sinua.
Jeesus rakastaa sinua.
Näin Hän sanoi opetuslapsilleen -
viimeisenä iltanaan ennen kuolemaansa pesach-pöydässä.
"Rakastakaa toisianne, niin kuin minä rakastan teitä."
Luetaan nyt Vanhan testamentin ikuisista käskyistä,
jotka täyttyvät nyt Hengessä.
Puhuin viimeksi pääsiäisateriasta, jossa Herra antoi ehtoollisen.
Hän sanoi: "Ottakaa ja syökää tästä leivästä..."
Se oli happamatonta leipää.
Raamattu kertoo, että se oli happamatonta,
koska kansa lähti Egyptistä kiireessä.
Samoin meidän täytyy lähteä kiireesti pois synnistä.
Muuten emme voi olla Hänen opetuslapsiaan.
Voimme saada hengellisesti vauvana anteeksi aina uudelleen -
mutta emme silloin ole opetuslapsia, hepreaksi talmidim.
Talmud on Tooran tulkintaa, ja talmid on elävä Herran tulkinta.
Miten olisimme Herran tulkinta, jos valitsemme kapinallisuuden?
Toistan sen, mitä sanoin viimeksi:
Miten paljon teetkin Jumalalle, jos kieltäydyt tulemasta Jumalan luo,
että voisit rakastaa muita niin kuin Jumala rakastaa,
olet yhä kapinallinen. Silloin olet päättämätön,
tai vielä pahempaa, olet päättänyt väärin.
Pyydän sinua, käänny nöyrästi Jumalan puoleen joka päivä,
ja pyydä Hänen apuaan, että pystyisit rakastamaan,
jättämään synnin ja tekemään Jumalan tahdon.
Jos sanot: "En pääse eroon synnistä",
Herra sanoo: "Kyllä pääset! Olen antanut sinulle Pyhän Hengen."
Etsi joku sellainen, joka on jo päässyt vapaaksi.
Anna hänen välittää sinulle Jumalan voiman.
Silloin sinusta tulee vapaa ja uusi luomus.
Sitä rukoilen Jeesuksen nimessä.
2. Moos. 12:18-20:
"Ensimmäisessä kuussa, kuukauden neljäntenätoista päivänä, ehtoolla,
syökää happamatonta leipää..."
Sitä piti syödä seitsemän päivää.
Myöhemmin sanotaan, että tämäkin on ikuinen käsky.
3. Moos. 23:14:
"Älkääkä syökö uutisleipää, paahdet- tuja jyviä tai tuleentumatonta viljaa -
ennen sitä päivää, jona tuotte Jumalallenne uhrilahjan.
Se olkoon teille ikuinen säädös sukupolvesta sukupolveen,
missä asuttekin."
2. Moos. 12:7,13 ja 21-24 puhuvat verestä ovenpielissä.
Kuten israelilaiset sivelivät verta ovenpieliin,
ja kuoleman enkeli meni heidän ohitseen surmatessaan esikoisia,
samoin me tarvitsemme Jeshuan veren elämäämme.
Ei riitä, että rukoilit kerran joskus kauan sitten,
tai että vanhempasi antoi sinut Herralle kasteessa.
Tarvitset Jeesuksen veren suojaa elämässäsi,
joten kutsu Hänet Herraksesi ja anna Hänen verensä suojata sinut.
2. Moos. 12:8 sanoo, että koko karitsa piti syödä katkerien yrttien kanssa.
3. Moos. 16:33-34 puhuu jom kippurista eli sovituspäivästä.
Se oli vuoden ainoa päivä, jolloin yli- pappi sai mennä kaikkeinpyhimpään -
saadakseen sovituksen kansalle.
Pappien piti huolehtia menorasta joka päivä.
Näkyleipäpöytä piti olla aina valmiina Herran edessä.
Se kuvaa ilmoitusta,
jonka Herra antaa täyttäessään meidät Hengellä, ja Jumalan Sanaa.
Papin piti syödä sitä leipää Herran edessä, sekin on ikuinen käsky.
Meidät on kutsuttu astumaan sisään kaikkeinpyhimpään.
Siellä on kultainen suitsutusalttari.
Puhuin aiemmin tehila-ylistyksestä, Jumalan runsaasta ylistämisestä -
sanoen: "Tapahtukoon Sinun tahtosi, ei minun".
Mikä Hänen tahtonsa on? Jeshuan mukaan suurin käsky on:
"Rakasta Jumalaa kaikesta voimastasi".
Jos ajattelet, ettet osaa ylistää, Jumala sanoo: "Ylistä silti!"
Jos et tiedä mitä sanoisit, anna Pyhän Hengen auttaa.
Kun ylistät Häntä, Hän istuu valtaistuimelleen ylistyksessäsi.
Koet Hänen läsnäolonsa. Jumala haluaa meidän ylistävän jatkuvasti.
Paavali sanoo ainakin kolme kertaa, että Jumalan tahto on,
että eläisimme yhteydessä Häneen.
Kysyn jälleen: Oletko opetuslapsi vai oman tien kulkija?
Opetuslapsi on sellainen, joka oppii Herralta.
Olen ollut uskossa 37 vuotta,
ja minusta tuntuu, että opittavaa on vielä valtavasti.
Olen nyt 34. ikuisessa käskyssä, ja se on shavuot eli helluntai -
Egyptistä lähdön jälkeen kolmannen kuun ensimmäisenä päivänä.
Kansa lähti Egyptistä kuukauden puolivälissä pesachin aikaan.
Matka Siinain vuorelle kesti viikon,
ja kansa valmistautui kolme päivää Herran tuloon vuorelle.
Mooses oli Herran kanssa 40 päivää. 50. päivänä Jumala antoi lain.
Samoin 50 päivää Jeesuksen ristiinnaulitsemisesta -
Jumala antoi Pyhän Hengen, ja sitä sanomme helluntaiksi.
3. Moos. 17:5-7 käskee antamaan yhteysuhreja Herralle,
eikä koskaan pahoille hengille. Sitä voisi pitää itsestään selvänä,
mutta ihmiset sekoittavat epäjumalanpalvontaa, joogaa,
buddhalaisuutta ja mitä vain Jumalan palvontaan.
Tarkoitus voi olla hyvä, mutta se on pahoille hengille uhraamista.
Älkää tehkö sitä!
Rakastan buddhalaisia ja joogan harrastajia.
He ovat mitä rehellisimpiä etsijöitä, mutta heidän täytyy kuulla se totuus,
että he voivat saada Jumalan Hengen,
jolloin heistä tulee sellaisia ihmisiä, joiksi heidät on luotu.
Meidän täytyy kertoa se. Puhun tästä seuraavassa jaksossa.
Eräs mielenkiintoinen ikuinen käsky on mannakulho.
Kaikkenpyhimmässä oli suitsutusalttari ja liitonarkki.
Liitonarkki oli puinen laatikko, joka oli päällystetty kullalla.
Sen sisällä olivat alkuperäiset, rikkoutuneet laintaulut.
Myös toiset, uudet laintaulut olivat siellä.
Lisäksi siellä oli mannakulho. Manna tarkoittaa "Mitä tämä on?"
Se oli taivaasta satanutta leipää, tai kuin kastetta jota ilmaantui joka päivä.
Siitä kansa sai jokapäiväisen ravintonsa 40 vuoden ajan.
Ylipappi Aaron laittoi mannaa kulhoon.
Se ei koskaan pilaantunut, satoihin vuosiin.
Kun liitonarkki lopulta löytyy tulevaisuudessa,
ja uskon, että niin tapahtuu juuri ennen Herran paluuta,
manna on yhä siellä ennallaan -
Aaronin sauvan, manteleita kantavan mantelinoksan kanssa.
37. ikuinen käsky koskee alttaria nimeltä "Jehova nisi".
Jehova tarkoittaa "Olen se, joka olen",
ja nisi tarkoittaa "lippuni".
Jumala tahtoo olla lippumme joka sukupolvessa.
Lisäksi tässä sanotaan,
että amalekilaiset täytyy tuhota joka sukupolvessa. (2. Moos. 17:15-16)
Amalekilaiset olivat Eesausta polveutuva kansa.
Amalek oli Eesaun pojanpoika.
Amalek yritti tuhota Jumalan kansan.
Jumala sanoi, että Amalek täytyy tuhota sukupolvesta sukupolveen.
Amalek ei ole vain kansa, vaan myös henki.
On olemassa hengellisiä voimia, jotka yrittävät tuhota Jumalan kansan.
Jos et ole päättänyt olla opetuslapsi, olet vaarassa.
Vihollinen hyökkää meitä vastaan, koska hän pystyy siihen.
Siksi kaikki lihaamme houkutteleva pitää tuhota.
Seuraavaksi 3. Moos. 23:33-34 ja 41-43.
Näissä kohdissa puhutaan sukkotista eli lehtimajanjuhlasta.
Sinä päivänä Jumala tulee luoksemme.
Jeesus täytti pesachin ristillä.
Hän täytti helluntain vuodattaessaan Henkensä 50 päivää myöhemmin.
Minä uskon, kuten monet muutkin, että sukkotina Hän palaa luoksemme.
Israelissa monet ovat varmoja siitä,
että Jeshua tuli ensimmäiselläkin kerralla lehtimajanjuhlan alussa.
Uskomme Hänen palaavankin sukkotin aikaan.
Suitsutuksesta kertovat 2. Moos. 30:7-9, 40:5 ja 3. Moos. 16:12-13.
Katsotaan yhdessä 3. Moos. 16:12-13.
Suitsutuksen kanssa toimittiin poikkeuksellisesti.
Jumala halusi papin ottavan kourallisen suitsuketta -
ja vievän sen päivittäin esiripun sisäpuolelle suitsutusalttarille.
Sellaista ylistystä Jumala haluaa meiltä päivittäin.
Tehdäänpä niin nyt vähän aikaa. Luen Raamattua kuitenkin ensin.
3. Moos. 16:12-13:
"Ja hän ottakoon hiilipannun täyteen tulisia hiiliä alttarilta,
joka on Herran edessä,
ja kahmalonsa täyteen survottua hyvänhajuista suitsuketta -
ja vieköön ne esiripun sisäpuolelle.
Ja hän pankoon suitsukkeen tulen päälle Herran eteen,
niin että suitsutus pilvenä peittää lain arkin päällä olevan armoistuimen,
ettei hän kuolisi."
Armonistuin oli liitonarkin kannen päällä.
Arkin päissä oli kaksi kultakerubia kasvot armonistuimeen päin.
Armoistuimella Jumala tapasi ylipapin shechina-kirkkaudessaan.
Liitonarkissa oli todistus, eli kymmenen käskyä.
Sen päällä oli armonistuin.
Jumala sanoo: "Tule rohkeasti armon valtaistuimen eteen.
Astu rohkeasti valtaistuinsaliin.
Haluan sinun kokevan läsnäoloni, kavodini."
Kavod on Jumalan painava läsnäolo.
Ylistäkää kanssani hieman. Kutsutaan Jumala luoksemme.
Astutaan rohkeasti Hänen valtaistuimensa eteen.
Voitte käyttää mitä tahansa kieltä.
Jumala sanoo: "Haluan teidän olevan minulle varattuja erityisiä ihmisiä,
joita ei pelota tulla tunnetuksi Minun opetuslapsinani.
Jos häpeät Minua, Minä häpeän sinua.
Mutta jos rakastat Minua, annan sinulle mielisuosioni.
Lapseni ovat iloni. Haluan olla siellä missä tekin.
Haluan tehdä työni teissä ja teidän kauttanne.
Haluan parantaa ja vapauttaa teidät.
Haluan teidän olevan työkalu muiden parantamisessa ja vapauttamisessa."
Jeshua tarkoittaa pelastusta.
Muistatteko sen vanhan miehen nimeltään Simeon temppelissä,
kun Jeesus esiteltiin siellä vauvana?
Hän sanoi: "Oi, Herra, nyt olen nähnyt pelastuksen, Jeshuan!"
Joka kerran, kun Jeesus paransi jonkun, Hän "jeshuoi" heidät.
Kun Hän vapautti pahoista hengistä, hän jeshuoi, eli pelasti.
Kun Hän palaa, meidät pelastetaan näistä maallisista ruumiista,
ja saamme sellaisen kirkastetun ruumiin kuin Hänellä.
Se on kaiken vainon ja vaikeuden arvoista.
Olkaa opetuslapsia! Tehkää päätöksenne!
Ottakaa ristinne ja seuratkaa Minua, sanoo Herra.
Monet meistä ovat huolissaan tavaroista ja rahoista.
Herra sanoo: "Etsikää ensin Jumalan valtakuntaa,
niin Minun vanhurskauteni huolehtii teistä".
Jumalan valtakunnan etsimiseen sisältyy myös ahkeruus.
Ei Jumala tahdo kaikkien rikastuvan uskoon tultuaan.
Jos rakastat rahaa, ja kuulet, että uskolla rikastuu,
joudut syntisi kahleisiin. Ahneus on epäjumalanpalvontaa.
Jumala kuitenkin haluaa siunata vauraudella niitä,
jotka eivät rakasta rahaa,
opetuslapsia, joita Jumala voi käyttää valtakuntansa rahoittamiseen.
Jumala haluaa meille vaurautta myös taloudellisesti,
jos olemme vapaita rakkaudesta rahaa kohtaan.
Aikaa on enää 5 minuuttia. Puhun lopuksi lähetyskäskystä.
Jeesus käski meitä tekemään kaikki kansat opetuslapsiksi.
Rakastan tätä, voisin puhua Raamatusta teille 40 tuntia.
Voiteluöljy oli niin erityistä,
että sitä ei saanut käyttää pyhäkön ulkopuolella.
Sitä käytettiin vain papin ja temppelin esineiden voiteluun.
Herra sanoo: "Nyt te olette temppelini ja kansani.
Jos elämässäsi on sairautta, tunnusta syntisi ja ota Jeesuksen veri,
ja anna sellaisten vanhinten rukoilla puolestasi,
jotka uskovat, että haluan parantaa,
ja että olen sama eilen, tänään ja huomenna.
Kuten ennenkin paransin, haluan edelleenkin parantaa.
Anna vanhinten voidella sinut öljyllä, niin sinut nostetaan ylös."
Näin Raamatussa sanotaan.
Tämä ajatus verestä ja öljystä tulee Vanhasta testamentista.
Se on ikuinen käsky, ja siksi seurakunnassakin noudatettiin sitä.
Ei siitä sitten enempää, koska jäljellä on vielä neljä käskyä.
Ongelmani on se, että haluaisin puhua Raamatusta kauemmin.
Viimeiset käskyt koskevat omaisuutta.
Se joka omistaa kiinteistön kaupunginmuurien sisällä,
omistaa sen ikuisesti, 3. Moos. 25:30.
Mutta jos omaisuus oli pelloilla, se palautui aina sille suvulle,
jolle Jumala oli alun perin antanut sen perinnöksi.
Tämä on voimassa ikuisesti.
Tämä siis kohdassa 3. Moos. 25:30-34.
Aiemmin mainitsin näkyleipäpöydän 12 leipää.
Siitä puhutaan 2. Moos. 24:5-8:ssa.
2. Moos. 24:9:ssa käsketään Aaronia syömään leivät pyhäkössä.
Minulta jäi aiemmin antamatta nämä raamatunkohdat.
4. Moos. 15:21 ja 23-30 puhuu jyväuhreista ja syntiuhreista.
47. käsky koskee tsitsitejä eli tupsuja.
Jumala käski pitää niitä sukupolvesta sukupolveen.
Se olikin mikrofoni. Näytän tältä puolelta.
Tsitsitit olivat viitan neljässä kulmassa. Ne muistuttivat laista.
Laki on hyvä. Siinä on siunauksia ja kirouksia.
Siunauksia tottelevaisuudesta ja kirouksia tottelemattomuudesta.
Laissa on kirjoitettu, että jokaisella miehellä tulee olla tsitsit.
Verenvuotoa 12 vuotta sairastanut nainen oli rituaalisesti epäpuhdas,
eikä hän olisi saanut olla ihmisten keskuudessa,
mutta kun hän tarttui Jeesuksen tsitsiteihin,
hän tiesi voivansa saada Jumalan siunauksen Messiaan kautta.
Se on 4. Moos. 15:38:ssa.
Päivittäinen polttouhri, 2. Moos. 29:38-42.
Alttarin tuli ei saanut koskaan sammua, 2. Moos. 6:13-22.
Viimeinen käsky: laki ja ilmoitus -
ja Jumalan salaiset asiat kuuluvat Israelille, 5. Moos. 29:29.
Siinä olivat ne 50 ikuista käskyä. Puhutaan nyt lähetyskäskystä.
Jeesus sanoo Matt. 28:18-20:ssa:
Tämä on muuten Hänen viimeisiä sanojaan opetuslapsilleen.
Hän kertoo, että Hänellä on kaikki valta taivaassa ja maan päällä.
Nyt Hän haluaa meidän lähtevän Hänen auktoriteetissaan.
"Minulle on annettu kaikki valta taivaassa ja maan päällä.
Menkää siis ja tehkää kaikki kansat minun opetuslapsikseni,
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti."
Siunausta!
Suomennos: Hannele Tainio